CELEX: 62015FN0059
Language: el
Date: 2015-04-21 00:00:00
Title: Υπόθεση F-59/15: Προσφυγή-αγωγή της 21ης Απριλίου 2015 — ZZ κατά Επιτροπής

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/48
            
         Προσφυγή-αγωγή της 21ης Απριλίου 2015 — ZZ κατά Επιτροπής
   (Υπόθεση F-59/15)
   (2015/C 213/77)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: T. Bontinck και A. Guillerme, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί μη καταβολής της ζητηθείσας από τον προσφεύγοντα-ενάγοντα εφάπαξ αποζημιώσεως λόγω εξόδου από την υπηρεσία κατόπιν της λήξεως των καθηκόντων του, καθώς και περί μη καταβολής αποζημιώσεως για τη ζημία την οποία ισχυρίζεται ότι υπέστη.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να διατάξει την καταβολή της ζητηθείσας εφάπαξ αποζημιώσεως λόγω εξόδου από την υπηρεσία, πλέον τόκων από της 26ης Μαρτίου 2014, ημερομηνία κατά την οποία θα έπρεπε να του είχε καταβληθεί η ως άνω εφάπαξ αποζημίωση, υπολογιζομένων βάσει του επιτοκίου που καθορίζει η Ευρωπαϊκή Κεντρική Τράπεζα για τις βασικές συναλλαγές αναχρηματοδοτήσεως, το οποίο ίσχυε κατά την οικεία περίοδο, προσαυξημένου κατά δύο μονάδες·
            
         
               —
            
            
               να αποκαταστήσει τη ζημία την οποία υπέστη ο προσφεύγων-ενάγων, η οποία υπολογίζεται, με την επιφύλαξη αυξήσεως ή μειώσεως του ποσού αυτού κατά τη διάρκεια της διαδικασίας, σε 4  275,80 ευρώ, πλέον τόκων από της ημερομηνίας ασκήσεως της ενστάσεως (ήτοι από της 16ης Σεπτεμβρίου 2014), υπολογιζομένων βάσει του επιτοκίου που καθορίζει η Ευρωπαϊκή Κεντρική Τράπεζα για τις βασικές συναλλαγές αναχρηματοδοτήσεως, το οποίο ίσχυε κατά την οικεία περίοδο, προσαυξημένου κατά δύο μονάδες·
            
         
               —
            
            
               να καταδικάσει την Επιτροπή στα δικαστικά έξοδα.